CELEX: C2007/096/06
Language: da
Date: 2007-04-28 00:00:00
Title: Sag C-347/04: Domstolens dom (Anden Afdeling) af 29. marts 2007 — Rewe Zentralfinanz eG, som universalsuccessor til ITS Reisen GmbH mod Finanzamt Köln-Mitte (anmodning om præjudiciel afgørelse fra Finanzgericht Köln, Tyskland) (Etableringsfrihed — selskabsskat — straksmodregning af tab lidt af moderselskaber — tab ved afskrivning på værdien af kapitalandele i datterselskaber med hjemsted i andre medlemsstater)

28.4.2007   
            
            
               DA
            
            
               Den Europæiske Unions Tidende
            
            
               C 96/4
            
         Domstolens dom (Anden Afdeling) af 29. marts 2007 — Rewe Zentralfinanz eG, som universalsuccessor til ITS Reisen GmbH mod Finanzamt Köln-Mitte (anmodning om præjudiciel afgørelse fra Finanzgericht Köln, Tyskland)
   (Sag C-347/04) (1)
   
   (Etableringsfrihed - selskabsskat - straksmodregning af tab lidt af moderselskaber - tab ved afskrivning på værdien af kapitalandele i datterselskaber med hjemsted i andre medlemsstater)
   (2007/C 96/06)
   Processprog: tysk
   Den forelæggende ret
   Finanzgericht Köln
   Parter i hovedsagen
   
      Sagsøger: Rewe Zentralfinanz eG, som universalsuccessor til ITS Reisen GmbH
   
      Sagsøgt: Finanzamt Köln-Mitte
   Sagens genstand
   Anmodning om præjudiciel afgørelse — Finanzgericht Köln — fortolkning af artikel 52 (nu artikel 43 EF), af artikel 58 (nu artikel 48 EF) og af artikel 73 B (nu artikel 56 EF) — national lovgivning om selskabsskat, hvorved hjemmehørende moderselskabers fradrag for tab ved afskrivning på værdien af kapitalandele i datterselskaber, der skattemæssigt er hjemmehørende i andre medlemsstater, begrænses
   Konklusion
   EF-traktatens artikel 52 (efter ændring nu artikel 43 EF) og EF-traktatens artikel 58 (nu artikel 48 EF) er under omstændigheder som dem, der foreligger i hovedsagen, hvor et moderselskab ejer en andel af kapitalen i et ikke-hjemmehørende datterselskab, der giver det mulighed for at udøve en vis indflydelse på beslutningerne i dette udenlandske datterselskab og for at træffe afgørelse om selskabets drift, til hinder for en medlemsstats retsforskrifter, der for et moderselskab, der er hjemmehørende i denne stat, begrænser muligheden for skattefradrag for tab lidt af dette selskab ved afskrivninger foretaget på værdien af kapitalandele i datterselskaber med hjemsted i andre medlemsstater.
   
      (1)  EUT C 273 af 6.11.2004.